พัฒนาบุคลิกภาพของคนตลก การพัฒนาด้านอารมณ์ขัน คอยหาแรงบันดาลใจ
จำไว้ว่าทั้งช่วงเวลาที่น่าอายที่สุดในชีวิตที่เคยเกิดขึ้นมาเมื่อนานแล้ว ช่วงที่ดันไปป่วนเรื่องใหญ่ให้พังลงต่อหน้าต่อตา ช่วงเวลาที่คุณปฏิเสธการเปลี่ยนแปลงอะไรสักอย่าง ช่วงที่คุณกำลังเล่นใหญ่แต่กลับโดนขัดจังหวะเอาซะได้ และแม้กระทั่งช่วงเวลาที่คุณพยายามจะทำตัวให้ตลกแต่สิ่งที่ได้กลับมาจากเพื่อนๆ นั้นกลับเป็นความเงียบกริบ ช่วงเวลาเหล่านี้ก็สามารถเป็นเรื่องตลกได้เช่นกัน เล่าเรื่องราวน่าอายในชีวิตคุณให้คนอื่นฟัง ถือเป็นวิธีที่ดีในการทำให้พวกเขาขำเลยล่ะ หรือว่าถ้าอ้างอิงมาจากมุกตลกของ Colin Mochire ซึ่งกล่าวไว้ว่า “เขามีใบหน้าที่ขี้เหร่จนมีแต่แม่เท่านั้นแหละที่จะเอ่ยปากชมได้ ถึงแม่จะตาบอดข้างหนึ่ง อีกข้างเป็นต้อก็เถอะ แต่อย่างไรก็ตาม… เขาก็ยังเป็นฝาแฝดผมอยู่ดี” เล่าเรื่องตลกที่เล่นตัวเองนั้นย่อมดีกว่าไปเล่นคนอื่น คนจะขำมากกว่าเยอะเลย อย่างมุกตลกของ Rodney Dangerfield ที่เล่นตัวเองทั้งในเรื่องของสุขภาพจิตและหน้าตาด้วยมุกนี้ "ผมไปหาจิตแพทย์มา แล้วเขาก็บอกว่า 'คุณบ้าไปแล้ว' ผมเลยถามว่าจริงหรอ ช่วยคิดอีกทีได้ไหม เขาก็ตอบผมกลับมาว่า 'โอเค แล้วนายก็ยังขี้เหร่อีกต่างหาก!'"  Redd Foxx เล่นมุกกล่าวถึงความบื้อของเขาในเรื่องการเสพยาและดื่มเครื่องดื่มแอลกอฮอล์ไว้ว่า "ผมรู้สึกเสียใจกับคนที่ไม่ดื่มแล้วก็ไม่เสพ เพราะสักวันหนึ่งพวกเขาต้องนอนที่โรงพยาบาล ใกล้ตาย และยังไม่รู้สาเหตุอีกด้วย" มุกชั้นดีจาก Henry Youngman กล่าวไว้ว่า "ตอนที่ผมเกิดมา ผมน่าเกลียดจนหมอต้องตบหน้าแม่ผมเลยล่ะ" เรื่องบางเรื่องที่ต่างกันก็ทำให้คนบางคนที่ไม่เหมือนกันหัวเราะออกมาได้ บางคนก็หัวเราะจากประสบการณ์ร่วม บางคนก็หัวเราะเพราะการเสียดสี เรียนรู้ว่าอะไรเป็นสาเหตุของอะไร แล้วส่งมุกกับเรื่องเล่าเล็กน้อยออกไป เพื่อที่ผู้ฟังจะได้ฟังเรื่องราวที่หลากหลายทั้งด้านความตลกและอารมณ์ในครั้งเดียว  ไม่ใช่ทุกคนจะรู้ว่าเวลาได้ขับเฮลิคอปเตอร์จริงๆ หรือตอนที่ได้เป็นเศรษฐี หรือตอนที่มีลูกนั้นจะรู้สึกอย่างไร แต่คนส่วนใหญ่รู้ว่าเฮลิคอปเตอร์เร็วแค่ไหน รู้ถึงความสุขเวลามีเงินเยอะๆ และรู้จักที่จะรักใครสักคนเอามาก ฉะนั้นควรเล่นมุกให้ครอบคลุมในขั้นพื้นฐาน แต่ก็ต้องเข้าถึงอารมณ์ของมนุษย์อย่างลึกซึ้งเช่นกัน เมื่อคุณอยู่ต่อหน้าเหล่าคนที่คุณไม่รู้จัก คอยฟังว่าพวกเขาคุยอะไรกัน และมีอะไรบ้างที่ทำให้เขาหัวเราะกันขึ้นมาได้ พวกเขาชอบที่จะแกล้งแหย่กันหรือเปล่า? ชอบมุขตลกร่างกายเอาถาดตีหัวกันหรือไม่? ยิ่งคุณรู้เกี่ยวกับเขามากเท่าไร ก็จะยิ่งทำให้หัวเราะได้ง่ายขึ้นเท่านั้น การทำให้เข้าใจผิดคือสิ่งที่เราได้กล่าวไว้ข้างต้นว่ามันจะดูน่าประหลาดใจ มันคือการที่คุณเล่นระหว่างสิ่งที่ใครบางคนหวังจะให้มันเกิดขึ้นกับสิ่งที่มันเกิดขึ้นจริงๆ มุกที่เกี่ยวกับคำพูดนั้นใช้เคล็ดลับนี้ทำให้ยิ่งใหญ่ขึ้นมาได้ โดยการเบี่ยงเบียนความสนใจคล้ายกับเคล็ดลับในการแสดงมายากลนั่นเอง  ยกตัวอย่างเช่นคำถามว่า "เมื่อคนโกหกตายไปแล้วจะเกิดอะไรขึ้น?" และคำตอบคือ "คนนั้นก็ยังโกหกไง" ที่มุกนี้ใช้ได้ก็เพราะคุณต้องตีความไปสองทางยังไงล่ะ และสมองก็จะเกิดการชะงักสับสนชั่วคราว โดยไร้ความสามารถในการคิดในสถานการณ์ปกติได้ นึกถึงมุกหนึ่งที่กล่าวว่า "จังหวะนี้นักบอลจ่ายพลาดนะคะ เพราะเกินไปยี่สิบบาท" หรือมุกของ Rodney Dangerfield ที่กล่าวว่า "มีคืนหนึ่ง ภรรยาของผมมายืนอยู่หน้าประตูพร้อมเสื้อคลุมตัวโคร่งเซ็กซี่ไม่เบาเลย… แต่น่าเสียดาย ที่เธอเพิ่งกลับมาจากข้างนอกน่ะ" จังหวะที่ถูกต้องนั้นสำคัญมาก เพราะถ้าคุณใช้สมองนึกมุกตลกหรือนึกถึงสถานการณ์นั้นมากเกินไป ช่วงเวลาที่ตลกนั้นก็จะผ่านไปอย่างเสียเปล่า นั่นจึงอาจเป็นสาเหตุว่าทำไมมุกตลกที่คนเคยได้ยินมาแล้วจะไม่ตลกอีก จากการเกิดความเบื่อเพราะสมองเคยได้ผ่านการได้ยินมุกนี้จากประสบการณ์ แล้วรู้สึกตลกไปแล้วนั่นเอง ฉะนั้นให้กระตือรือร้นแล้วยิงมุกไปในช่วงเวลาที่กำลังน่าขำนั่นซะ  การตบมุกถือเป็นตลกชั้นดี เป็นสถานการณ์ที่เมื่อใครบางคนพูดอะไรบางอย่างออกมาแล้วไม่ตลกเอาซะเลย จากนั้นคุณก็ตบกลับไปด้วยคำพูดที่ตลกมากๆ การจับจังหวะให้นั้นว่าสำคัญที่สุด อารมณ์ขันของคุณต้องออกมาอย่างรวดเร็วและสมบูรณ์แบบ ตัวอย่างก็เช่นว่า เพื่อนของคุณอยู่ดีๆ ก็พูดเรื่องขนขึ้นมาอย่างไม่มีสาเหตุ เขาพูดว่า: "มันไม่แปลกหรอที่เรามีขนแค่ข้างบนกับข้างล่างน่ะ?" เพื่อนคนอื่นกลับเงียบกริบ คุณจึงพูดออกมาว่า "เรื่องของแกเหอะ" ถ้าจังหวะมันไม่ได้ อย่าไปทำให้มุกพังทลายกว่าเดิม สิ่งที่เลวร้ายที่สุดในการเป็นคนมีอารมณ์ขันคือพยายามเล่นมุกตอนที่มันหมดจังหวะฮาแล้ว แต่ไม่ต้องกังวลไป คุณยังมีโอกาสอีกมากในการได้ทำลายความเงียบด้วยการซัดมุกอันเต็มไปด้วยไหวพริบของคุณ ระมัดระวังให้มากในการเล่นมุกหรือแกล้งกันในงานศพ งานแต่ง งานที่เกี่ยวข้องกับพิธีกรรมทางศาสนา และที่ไหนก็ตามที่มุกตลกของคุณอาจไปเป็นการก่อกวนหรือทำให้เกิดความแตกแยก หรืออาจเผลอไปทำร้ายใครบางคน ผ่านมุกตลกทางร่างกายก็ได้ นักแสดงตลก Jerry Seinfeld และคนอื่นๆ ทำเงินได้กว่าล้านดอลลาร์สหรัฐผ่านการปรับใช้รูปแบบพื้นฐานของนักแสดงตลก ที่เรียกกันว่า"การสังเกตการณ์" คือการใช้การสังเกตในแต่ละช่วงหรือประสบการณ์ที่เกิดขึ้นแทบทุกวัน ขณะที่คุณรู้มาก ก็จะยิ่งเพิ่มความสามารถด้านอารมณ์ขันได้มาก ไม่มีอะไรมาแทนที่การได้เห็นมากๆ ได้หรอก ในความเป็นจริง ผู้ที่มีความรู้มากหลายต่อหลายคนมักจะไม่ค่อยเห็นความตลกที่ซ่อนอยู่ในสิ่งต่างๆ ให้มองหาสิ่งที่ตลกในสถานการณ์ในแต่ละวัน และมองในสิ่งที่คนไม่ได้สังเกต บ่อยครั้งที่เรื่องตลกๆ ที่ไม่มีใครสัมผัสได้ซึ่งอยู่ตรงหน้าคุณนี่แหละเป็นอะไรที่ฮาสุดๆ ไปเลย มุกสั้นๆ นั้นสามารถแย่งซีนได้อย่างดี อย่างตัวอย่างของมุกนี้ คำถามคือ จะโยนไข่ดิบลงบนพื้นคอนกรีตอย่างไรไม่ให้แตก? คำตอบคือ จะบ้าเหรอ? พื้นคอนกรีตมันแข็งแรงมากเลยนะ! คุณต้องใช้ไหวพริบที่รวดเร็วและเตรียมพร้อมที่จะส่งมุกสั้นๆ ออกไป แต่การเรียนรู้มุกของคนอื่นนั้นจะเป็นการสร้างแรงบันดาลใจให้กับตัวเอง หรือนึกถึงมุก Calvin Coolidge ว่า มีผู้หญิงคนหนึ่งเข้ามาหาเขาแล้วพูดว่า "คุณคูลิดจ์คะ ฉันพนันกับเพื่อนที่บอกว่าคุณไม่มีทางพูดออกมามากกว่าสองพยางค์เอาไว้ค่ะ" Coolidge จึงตอบว่า "เธอแพ้" การหัวเราะนั้นเป็นสิ่งที่มาจากจิตใต้สำนึก ขณะที่เราสามารถกลั้นหัวเราะได้ (แต่ไม่ใช่จะสำเร็จเสมอไป) แต่มันกลับยากมากที่จะต้องหัวเราะตามคำสั่ง และการทำแบบนั้น ดูอย่างไรก็เหมือน "ถูกบังคับ"แต่ถือว่าโชคดี การหัวเราะนั้นเป็นอะไรที่แพร่กระจายได้ง่ายมาก (เราหัวเราะไปกว่า 30 ครั้งต่อหน้าคนอื่นเลยล่ะ) และในสภาพแวดล้อมทางสังคม เมื่อคนอื่นหัวเราะแล้วเราก็จะหัวเราะตามได้โดยง่ายเลยทีเดียว มีการค้นพบว่ามีสามสิ่งที่ทำให้เราหัวเราะได้มากที่สุด ได้แก่ ความรู้สึกที่เหนือกว่าคนที่"โง่"กว่าเรา ความแตกต่างระหว่างสิ่งที่เราคาดหวังไว้กับสิ่งที่เกิดขึ้นจริง หรือการที่เต็มใจยอมรับการผ่อนคลายจากความวิตกกังวล ถือเป็นเรื่องดีที่จะรู้ว่ายิ่งเป็นสถานที่ที่ดูไม่น่าตลก ยิ่งง่ายต่อการสร้างเรื่องตลกขึ้นมา การทำให้ผู้คนหัวเราะในที่ทำงานนั้นอาจง่ายกว่าการทำให้ผู้คนหัวเราะในชมรมเล่าเรื่องตลกเสียอีก นั่นจึงเป็นเหตุผลว่าทำไมซีรีย์สัญชาติอเมริกันเรื่อง The Office ที่ฉายในช่อง NBC จึงใช้ฉากเป็นออฟฟิศที่ทำงาน เพราะมันน่าเบื่อยังไงล่ะ แล้วยังทำแต่งานเอกสารกันอีก ทำไมถึงน่าเบื่อได้ขนาดนั้นกันนะ?! เราจะไม่ค่อยเห็นว่าออฟฟิศที่ทำงานเป็นสถานที่รื่นเริงเท่าไรนัก ฉะนั้นเมื่อมันเกิดตลกขึ้นมา มันก็จะตลกสุดๆไปเลยไง หลายต่อหลายครั้ง ที่มุกตลกมาพร้อมกับความสับสนทางภาษา (ที่ไม่ได้ตั้งใจ) หรือไม่ก็เป็นการเล่นภาษา (ที่ตั้งใจ) บางครั้งเราก็พบความตลกระหว่างคำที่พูดกับความหมายของมัน  การหลุดปากพูดออกมา เป็นความผิดพลาดทางภาษาอย่างหนึ่งที่เชื่อกันว่าเป็นการแสดงถึงสิ่งที่คุณคิดอย่างแท้จริง มากกว่า "ความหมาย"ที่คุณพูดออกมา และมักจะเกิดขึ้นบ่อยในฉากที่เกี่ยวกับเรื่องทางเพศ การเล่นคำนั้นจะเป็นการตั้งใจมากกว่า เช่น คำถามว่าทำไมไก่ถึงข้ามถนน? ที่เป็นเกมถามตอบซึ่งจะใช้ไหวพริบตอบให้เกิดความตลก หรือว่า เป็นการสลับคำระหว่างคำว่า “กิน” กับ “ล้าง” เพื่อประโยคที่ตลก เช่น "เมื่อคืนผมกินมือแล้วค่อยไปล้างขนมต่อ” บางทีก็แทบไม่มีมุกตลกไหนที่กว้างแต่เข้าใจผิดกันอย่างทั่วถึงได้เท่าความขัดแย้ง ความขัดแย้งในที่นี้คือเมื่อเกิดช่องว่างระหว่างคำพูด สถานการณ์ หรือภาพที่นึกไว้นั้นกับสิ่งที่เกิดขึ้นจริงนั่นเอง  นักแสดงตลกนาม แจ็คกี้ เมสัน (Jacky Madon) ได้แสดงถึงความขัดแย้ง การประชดประชันผ่านมุกนี้เอาไว้ว่า "ปู่ของผมบอกไว้เสมอว่า ‘อย่าไปสนใจเงิน ใส่ใจสุขภาพของตัวเองดีกว่า’ วันหนึ่งขณะที่ผมกำลังดูแลสุขภาพของตัวเองอยู่นั้น ใครบางคนขโมยเงินผมไป ปู่ผมนั่นเอง" มุกตลกนี้ทำลายจิตสำนึกพื้นฐานของคนเรา ที่คุณปู่จะต้องเป็นคนดี มีมนุษยสัมพันธุ์ ที่แทบไม่มีพิษมีภัย และยังเป็นผู้ให้คำแนะนำที่จริงใจอีกด้วย ที่มุกนี้ตลกก็เพราะได้แสดงให้เห็นว่าปู่ในมุกนั้นทั้งนิสัยไม่ดี ขี้ขโมย และยังหักหลังอีกด้วย การเป็นคนตลกไม่ได้มาแบบ"ชงพร้อมดื่มสำเร็จรูป"อะไรขนาดนั้น สิ่งที่จะทำให้คุณขำได้นั้นมันขึ้นอยู่กับความเฉพาะตัวของคุณและวิธีที่คุณมองโลกใบนี้ คุณมีความสามารถในด้านอารมณ์ขันอยู่แล้ว เพราะตั้งแต่ยังเป็นทารก คนเราก็เริ่มหัวเราะตั้งแต่อายุได้ 4 เดือน และเด็กๆ ทุกคนก็จะเริ่มแสดงออกถึงอารมณ์ขันโดยธรรมชาติตั้งแต่สมัยอนุบาล ด้วยการใช้มุกตลกทำให้ตัวเองและคนรอบข้างรู้สึกสนุกสนาน มันอยู่ในตัวคุณอยู่แล้ว แค่ต้องดึงศักยภาพออกมาก็เท่านั้น! คุณจะได้เพิ่มประสบการณ์การจัดการที่ดีจากการฟังมุกตลกจากคนตลกๆ คนอื่น ไม่ว่าจะเป็นนักแสดงตลกชั้นนำ พ่อแม่ ลูกๆ หรือหัวหน้าของคุณ การเรียนรู้จากคนที่มีอารมณ์ขันรอบตัวคุณเป็นขั้นตอนสำคัญในการเป็นคนตลกเองเลยนะ จดจำคำพูดหรือสิ่งที่พวกเขาทำแล้วมันตลกเอาไว้ แม้สิ่งที่คุณทำมันคือการรวบรวมอะไรตลกๆ ที่อิงมาจากลักษณะที่น่าชื่นชมอย่างหนึ่งของแต่ละคนก็ตาม แต่คุณจะพัฒนาอารมณ์ขันขึ้นมาได้อย่างมากเชียวล่ะ การจดจ่อกับการเรียนรู้แบบนี้จะช่วยให้คุณพัฒนาทักษะที่จะเอาไปใช้เพื่อให้เป็นคนตลกได้ ไม่กี่ปีที่ผ่านมา เรื่องตลกนั้นได้ท่วมท้นในโลกอินเทอร์เน็ตอย่างแพร่หลาย เรื่องตลกผ่านอินเทอร์เน็ตอย่างของ Marc Maron และ Joe Rogan มีให้รับชมฟรีทางออนไลน์และยังแถมการสัมภาษณ์ มุกตลก และเรื่องเล่าสุดฮาที่คุณสามารถโหลดลงมือถือได้ เอาไว้ฟังตอนนั่งรถเมล์แล้วคนรอบข้างก็จะมองมาแปลกๆ เมื่ออยู่ดีๆ คุณก็หัวเราะออกมาขณะที่ใส่หูฟังอยู่ มีรายการตลกและภาพยนตร์ที่เต็มไปด้วยอารมณ์ขันอยู่เยอะมากในโทรทัศน์ อย่างมุกตลกของฝั่งประเทศอังกฤษ ก็จะเป็นรายการตลกที่เต็มไปด้วยอารมณ์ขันเชิงไหวพริบ มุกตลกหน้าตาย ซึ่งได้แสดงออกถึงปัญหาทางสังคมและวัฒนธรรมเป็นหลัก ส่วนเรื่องทางอเมริกาก็มักจะเล่นมุกตลกร่างกาย และมักมีหัวข้อเกี่ยวกับเพศและเชื้อชาติบ่อยครั้ง การดูทั้งสองประเภทนี้จะช่วยให้คุณเข้าใจถึงวัฒนธรรมที่แตกต่างกันผ่านอารมณ์ขันได้ดีเลยล่ะ  ดูการแสดงตลกแบบที่ไม่ได้เตรียมมาก่อน นักแสดงตลกที่ดีทุกคนคือผู้แก้ไขสถานการณ์ล่วงหน้าได้ดี แต่พวกเขาเลือกที่จะพูดออกมาเพื่อการใช้ชีวิตและประสบการณ์ที่สามารถเป็นเรื่องตลกได้ ให้ตั้งใจดูการแสดงนี้แล้วเก็บเกี่ยวมาให้มากที่สุดเท่าที่จะทำได้ คุณจะหัวเราะออกมาหนักมากและสังเกตว่านักแสดงทำสถานการ์ที่คลุมเครือให้เปลี่ยนกลายเป็นอะไรสักอย่างที่ตลกมากๆ ได้อย่างไร มันจะง่ายขึ้นมากในการหาสถานการณ์ตลกๆ ในองค์ประกอบที่คุณรู้ดีอยู่แล้ว ไม่ว่าจะเป็นทัศนคติต่อที่ทำงานของคุณ ความรู้อันท่วมท้นเกี่ยวกับบทกวีในสมัยศตวรรษที่ 17 ประสบการณ์อันคุ้นเคยการไปตกปลาที่ผลออกมาไม่ดีเท่าไร เป็นต้น ไม่ว่าจะเป็นองค์ประกอบใด มันก็ย่อมจำเป็นกับการซื้อใจจากผู้ชม นั่นหมายความว่าความสามารถในการกระชับเพื่อแยกแยะบทกวีในสมัยศตวรรษที่ 17 ของคุณอาจไม่ไปกระตุ้นต่อมฮาของผู้ฟังที่ไม่คุ้นเคยกับบทกวีบทนั้นก็เป็นได้!  ขยายขอบเขตความรู้เพื่อที่คุณจะได้ปรับมุกตามความหลากหลายของบุคคล ยกตัวอย่างว่า ถ้าคุณสามารถหาความตลกทั้งในฟิสิกส์และนักแสดงสาวแพรีส ฮิลตันได้ ถือว่าคุณกำลังไปได้สวย การนึกถึงสิ่งที่น่าสนใจระหว่างสองสิ่งที่ต่างกันมากนั้นจะตลกมากถ้าทำออกมาได้ดี ใช้ความฉลาดของคุณ บางทีการเป็นคนตลกก็เป็นหนึ่งในวิธีง่ายๆ ในการแสดงออกมาว่าตัวเองฉลาดพอที่จะหาจุดตลกๆ เล็กน้อยที่คนอื่นพลาดไปได้ ตลกมักจะทำอะไรแบบนี้เสมอ ตัวอย่างก็เช่น การที่พูดถึงนักบุญกับประเพณีล้างบาป หรือผสมพันธุ์กันของลิงชิมแปนซี เป็นการโยงให้เกี่ยวข้องกันได้อย่างง่ายดายไปสู่สิ่งที่คนธรรมดารู้และเข้าใจ หยิบอะไรก็ได้ ทุกสิ่งอย่างที่มันตลกและเหมือนว่าแม่คุณจะห้ามไม่ให้อ่านขึ้นมา ที่นักเคมีเป็นนักเคมีได้ก็เพราะอ่านหนังสือและฝึกปฏิบัติในทางเคมี นักเขียนข่าวเกี่ยวกับกีฬาก็มาเป็นนักเขียนข่าวทางด้านกีฬาได้เพราะอ่านและเขียนข่าวที่เกี่ยวกับกีฬา ฉะนั้น คุณก็จะกลายเป็นคนตลกได้โดยการอ่านและฝึกเล่นมุกตลกนั่นเอง  อ่านหนังสือของนักเขียนอย่าง James Thurber, P.G. Wodehouse, Stephen Fry, Kaz Cooke, Sarah Silverman, Woody Allen, Bill Bryson, Bill Watterson, Douglas Adams เป็นต้น สำหรับในประเทศไทยก็ไม่ควรพลาดหนังสือของนักเขียนอย่าง วิชัย มาตกุล, ธนชาติ ศิริภัทราชัย, วิศรุต วิสิทธิ์ (ภูภู่ฯ), คณาธิป สุนทรรักษ์ เป็นต้น (อย่าลืมหนังสือเด็กที่เขียนโดยนักเขียนดีๆ ด้วยล่ะ หนังสือเหล่านั้นถือเป็นหนังสือชั้นดีที่เต็มไปด้วยอารมณ์ขันเลยนะ!) อ่านหนังสือเกี่ยวกับมุกตลก ไม่เสียหายหรอกที่จะจำมุกไว้สักสองสามมุก บางทีการอ่านมุกตลกดีๆ อาจสร้างแรงบันดาลใจให้คุณสามารถคิดมุกตลกหรือคำคมขึ้นมาเองได้ ขณะที่อ่านมุกเหล่านั้น ให้ลองแยกองค์ประกอบที่ทำให้มุกนั้นเป็นมุกที่ดีออกมา แล้วก็ทำแบบเดียวกันเพื่อหาสาเหตุว่าทำไมมุกนั้นถึงไม่ฮา แค่เพราะคุณเขียนขึ้นมาไม่ได้หมายความว่ามันจะดี มันอาจจะยากที่จะต้องมานั่งวิเคราะห์มุกตัวเอง ฉะนั้นให้รับความคิดเห็นจากคนที่ไม่รู้จักคุณดีจะดีกว่า (ด้วยวิธีนี้คนนั้นจะได้วิจารณ์งานคุณอย่างเต็มที่เลยไงล่ะ) ฟังคนอื่นอย่างตั้งใจ ให้เข้าใจว่าเขาจะสื่ออะไร ไม่มีอะไรที่ถ่อมตนไปมากกว่าการยอมรับว่าคุณสามารถเรียนรู้ที่จะตลกให้มากขึ้นจากคนอื่นได้ ขณะที่คุณยุ่งอยู่กับการสังเกตคนอื่นมากกว่าตัวเอง คุณจะมีเซนส์ในการช่วยคนอื่นผ่านอารมณ์ขันได้ มันยังช่วยให้คุณสังเกตและเชื่อมโยงความสุขเล็กๆ ในชีวิตได้อีกด้วย เป็นการทำให้เกิดความเชื่อใจและความเห็นใจที่มากขึ้น
ลดความจริงจังให้น้อยลง. ก้าวไปอยู่ใต้แสงสว่าง. รู้จักผู้ฟัง. ทำให้เข้าใจผิด. น้ำขึ้นให้รีบตัก. รู้ว่าเมื่อใดที่ไม่ควรตลก. เป็นคนช่างสังเกต. จำมุกสั้นๆ เอาไว้. เรียนรู้อะไรสักหน่อยเกี่ยวกับสิ่งที่ทำให้คุณหัวเราะออกมา. เรียนรู้การหัวเราะในสถานการณ์ที่น่าเบื่อหรือไม่ตลกเอาซะเลย. เรียนรู้การเล่นคำที่เต็มไปด้วยไหวพริบ. ความขัดแย้งที่น่าพึงพอใจ. เชื่อในสัญชาตญาณแห่งอารมณ์ขันของตัวเอง. เรียนรู้จากคนที่มีอารมณ์ขัน. ดูรายการตลก. เพิ่มพูนความรู้ชัดแจ้งเกี่ยวกับองค์ประกอบของมุกตลก. อ่าน อ่าน และอ่าน. เป็นผู้ฟังที่ดีและเรียนรู้ทุกอย่างเกี่ยวกับมุกตลกเท่าที่ทำได้.
https://www.wikihow.com/Be-Funny https://www.wikihow.com/Be-Funny https://www.wikihow.com/Be-Funny
Developing a Funny Personality Developing a Sense of Humor Staying Inspired